**ГЕНЕТИЧЕН ПОЛИМОРФИЗЪМ В ЛОКУСА НА**

**ТРИ ГЕНА ЗА МЕСНА ПРОДУКТИВНОСТ ПРИ СВИНЕ**

РАДОСТИНА СТОЙКОВА-ГРИГОРОВА,

КАТЕРИНА СТЕФАНОВА\*,

КАТЯ ЕНЕВА\*\*,

Институт по животновъдни науки – Костинброд

\*Агробиоинститут – София

\*\*Земеделски институт – Шумен

При целенасочената селекция в свиневъдството за създаване на високопродуктивни породи със завишено съдържание на постно месо в кланичния труп възникват проблеми, свързани с неговото качество. ДНК маркерите с успех се ползват за асистирана селекция чрез откриване на гени за количествени признаци. Целта на изледването е определяне на генетичното вариране в локусите на миостатиновия (MSTN), калпастатиновия (CAST) и рианодин рецепторния ген (RYR) и ефективността на връзката му с някои фенотипни показатели. Установено е наличие на стрес при част от животните, което е с негенетичен произход, тъй като генотипираните животни не са носители на мутантния рецесивен алел на RYR1 гена. В локуса на MSTN не бяха установени полиморфни участъци. В трите проучени района на CAST ген, се наблюдава по-високо генетично вариране. Анализа на резултатите показа статистически достоверна разлика при живото тегло при раждане, като хомозиготните животни по алал D в CAST/MspI участъка от локуса, са с достоверно по-високо тегло от животните с хетерозиготен генотип.